2021. gada 18. martā Noteikumi Nr. 170

Rīgā (prot. Nr. 28 9. §)

**Grozījumi Ministru kabineta 2006. gada 10. oktobra noteikumos Nr. 846 "Noteikumi par prasībām, kritērijiem un kārtību uzņemšanai**

**studiju programmās"**

Izdoti saskaņā ar

Augstskolu likuma

46. panta otro daļu

Izdarīt Ministru kabineta 2006. gada 10. oktobra noteikumos Nr. 846 "Noteikumi par prasībām, kritērijiem un kārtību uzņemšanai studiju programmās" (Latvijas Vēstnesis, 2006, 172. nr.; 2018, 64., 240. nr.; 2020, 103B., 125. nr.) šādus grozījumus:

1. Aizstāt noteikumu tekstā vārdus "ārvalstu reflektantu" ar vārdu "ārzemnieku".

2. Papildināt 6. punktu ar otro, trešo un ceturto teikumu šādā redakcijā:

"Ārzemnieks, kuram nav pieejami šajā punktā minētie reģistrācijas veidi, studijām var reģistrēties, elektroniski iesniedzot augstskolai vai koledžai pases vai cita personu apliecinoša dokumenta kopiju un iepriekš iegūtās izglītības dokumentu kopijas, kā arī citus studiju programmas uzņemšanas noteikumos paredzētos dokumentus. Minēto dokumentu kopijas var nosūtīt pa pastu un, uzsākot studijas, augstskolai vai koledžai klātienē uzrādīt oriģinālus. Augstskola un koledža ievada informāciju par ārzemnieku un dokumentiem Valsts izglītības informācijas sistēmā, ja informācija par ārzemniekam izsniegtajiem dokumentiem jāiekļauj ārvalstīs izsniegto izglītības dokumentu reģistrā un augstskolas vai koledžas informācijas sistēmā."

3. Papildināt noteikumus ar 6.3 punktu šādā redakcijā:

"6.3 Eiropas skolā kārtotais bakalaurāta eksāmens augstskolas noteiktajā kārtībā var aizstāt centralizēto eksāmenu attiecīgajā mācību priekšmetā un Eiropas skolā kārtotais bakalaurāta eksāmens latviešu valodā – latviešu valodas centralizēto eksāmenu."

4. Svītrot 13.6. apakšpunktā vārdus un skaitļus "ievērojot 1994. gada 21. jūnija Konvenciju, ar ko nosaka Eiropas skolu statūtus".

5. Papildināt V nodaļu ar 13.1 punktu šādā redakcijā:

"13.1 Lai pārliecinātos par ārzemnieka motivāciju studēt izvēlētajā studiju programmā, augstskolas un koledžas papildus šo noteikumu 13. punktā minētajām prasībām intervē ārzemnieku un interviju saglabā videoierakstā. Augstskolas un koledžas izstrādā kārtību, kādā, saņemot viņa piekrišanu, intervē ārzemnieku, kurš nav minēts likuma 45. panta otrajā daļā, kā arī kārtību, kādā uzglabā un dara pieejamu kompetentajām iestādēminterviju ar ārzemnieku."

6. Izteikt VII nodaļas nosaukumu šādā redakcijā:

"**VII. Noslēguma jautājumi**".

7. Papildināt 18. punktu aiz skaitļiem un vārdiem "2020./
2021. akadēmiskajā gadā" ar vārdiem un skaitļiem "un 2021./2022. akadēmiskajā gadā".

8. Papildināt noteikumus ar 19. punktu šādā redakcijā:

"19. Šo noteikumu 6.3 un 13.1 punktupiemēro, sākot ar 2022./2023. akadēmisko gadu."

Ministru prezidents A. K. Kariņš

Izglītības un zinātnes ministre I. Šuplinska